МОДЕЛ УГОВОРА

О ПОПРАВЦИ И ОДРЖАВАЊУ МОТОРНИХ ВОЗИЛА

Закључен између:

1. ОПШТИНСКЕ УПРАВЕ КЛАДОВО, са седиштем у Кладову, ул. Краља Александра бр.35, порески идентификациони број 100697090, матични број 07213182, коју заступа начелник Душан Белић, дипл.правник (у даљем тексту „Корисник“) и

2. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, са седиштем у \_\_\_\_\_\_\_\_\_\_\_\_\_\_\_\_\_, ул.\_\_\_\_\_\_\_\_\_\_\_\_\_\_\_\_\_\_\_\_\_\_\_ бр.\_\_\_\_, кога заступа \_\_\_\_\_\_\_\_\_\_\_\_\_\_\_ (у даљем тексту „Пружалац услуга“), порески идентификациони број \_\_\_\_\_\_\_\_\_\_\_ матични број\_\_\_\_\_\_\_\_\_\_\_\_\_кога заступа\_\_\_\_\_\_\_\_\_\_\_\_\_\_\_\_\_\_\_\_( у даљем тексту Пружаоц услуге).

**Основ уговора:**

Поступак јавне набавке : Услуге поправке и одржавања моторних возила , број ЈН 5/2025.

и Одлука о додели уговора изабраном понуђачу број \_\_\_\_\_\_\_\_\_\_од \_\_\_\_\_\_\_\_\_\_\_\_\_године.

Члан 1.

Предмет овог уговора је вршење услуга поправки и одржавања моторних возила за потребе Општинске управе Кладово у 2025.-oj и делу 2025. године и то следећих возила :

|  |  |  |  |  |  |
| --- | --- | --- | --- | --- | --- |
| Ред. број | Марка и тип возила | Број шасије | Снага мотора kw | Радна запремина  cm3 | Година производње |
| 1 | ŠKODA SUPERB STIYLE 2.0 TDI | TBMAJ7NP6H7504717 | 140 | 1968 | 2016 |
| 2 | ŠKODA OCTAVIA А7 STYLE 2.0 TDI CR DSG | TBMAJ6NE5J0042670 | 110 | 1968 | 2017 |
| 3 | OPEL VIVARO COMBI L2H1 2.9T Twin Turbo 1.6 D S/S MTS | WOVЈ7H600KV626178 | 90 | 1598 cm³ | 2019 |
| 4 | DACIA NOVI SANDERO STEPWAY AMBIANCE | UU15SDAAC48806172 | 66 | 898 | 2013 |
| 5 | DACIA SANDERO STEPWAY AMBIANCE 0,9T | UU15SDAAC48825633 | 66 | 898 | 2013 |
| 6 | LADA NIVA 1.7 I 4 X 4 | XTA212140K2355832 | 61 | 1690 | 2019 |

у свему према понуди Пружаоца услуге заведеној код Корисника услуга под бр.\_\_\_\_\_\_\_\_\_\_\_oд \_\_\_\_\_\_\_\_2025.год. (заводни број Пружаоца услуга бр.\_\_\_\_\_\_\_\_ од \_\_\_\_\_\_.2025.год.), и Техничкој спецификацији који чине саставни део овог уговора.

Члан 2.

Редовно сервисирање возила обухвата пружање сервисних услуга Пружаоца услуга према препоруци произвођача возила у сервисној књижици на одређени број пређених километара, односно на одређени временски период.

Ванредно одржавање возила (поправка возила) Пружалац услуга врши по налогу Корисника и обухвата отклањање уоченог недостатка на возилу и његовог стављања у редовну функцију.

Пружалац услуга по налогу Корисника врши преглед возила са детекцијом кварова.

Поправка возила треба да се обави стручно, квалитетно, у складу са добрим пословним обичајима, правилима и стандардима струке.

Рок за отварање радног налога Пружаоца услуга и започињање пружања услуга возила тече од момента пријема возила у сервис Пружаоца услуга.

Члан 3.

Цене услуга утврђене су понудом из члана 1. овог уговора.

Укупна финансијска вредност овог уговора је : 1.250.000,00 (милиондвестотине педесетхиљададинара) , без обрачунатог ПДВ-а, У вредност уговора урачуната је цена поправке и одржавања службених возила и цена резервних делова. Корисник ће користити средства у складу са својим потребама, без обавезе да иста утроши у потпуности.

Цена са ПДВ-ом је укупан платив износ пружаоцу услуга ако је исти у систему ПДВ-а.

У случају да због природе квара није могуће одвожење возила до сервиса, а возило се налази ван седишта Корисника, Пружаоцу услуга се признају трошкови транспорта - шлеповања возила до сервиса, према важећем ценовникu АМС Србије. У случају из става 3. овог члана Пружалац услуга уз рачун доставља и важећи ценовник АМС Србије.

Члан 4.

Уговорена цена може се мењати у случају промене цена ових услуга и делова на тржишту, с тим да се цене услуга не могу повећати више од стопе раста потрошачких цена према последњим објављеним подацима Републичког завода за статистику, рачунајући од закључења уговора, односно од последње промене цена, искључиво уз писану сагласност друге уговорне стране на захтев за промену цена.

Друга уговорна страна је дужна да одговор на захтев за промену цена из члана 3. овог уговора достави у року од седам дана од дана пријема захтева из става 1. овог члана уговора.У случају да се не прихвати промена цена, овај уговор се може отказати.Отказни рок је 30 дана од дана достављања писаног обавештења о отказу.

Уговорена цена се неће мењати уколико Пружалац услуга падне у доцњу својом кривицом.

Пружалац услуга може поднети захтев за промену цена услуга из члана 1. овог уговора пре пријема возила Корисника у сервис.

Члан 5.

У случају да вредност интервенције прелази износ од 20% тржишне вредности новог модела или адекватног модела уколико се исти више не производи, као и у случају да је потребна замена резервних делова који нису специфицирани у Понуди из члана 1. и Ценовнику осталих резервних делова, пружање услуга се врши на основу писмене сагласности Корисника, на понуду Пружаоца услуга у погледу врсте, обима, квалитета и цене. Цена дела не може бити већа од велепродајне цене.

Корисник је у обавези да обавештење у вези сагласности из става 1. овог члана достави Пружаоцу услуга у року од 7 дана од дана пријема захтева.

Члан 6.

Пружалац услуга испоставља рачун по извршењу услуге и доставља га на плаћање, са приложеним радним налогом, потписаним од стране представника Корисника (у даљем тексту: представник Корисника), који је извршио пријем возила, до 5-тог дана у текућем месецу за извршене услуге и замењене делове у претходном месецу.

Корисник се обавезује да за извршене услуге и замењене резервне делове плати према ценама из понуде и ценовника осталих резервних делова из члана 1. овог уговора у року од 45 дана од дана пријема исправног рачуна.

Уз радни налог из става 1. овог члана Пружалац услуга доставља Кориснику декларацију са бар кодом уграђених резервних делова.

Члан 7.

Корисник, преко свог представника, пријаву квара врши писменим путем, а у хитним случајевима телефоном.

Пружалац услуга се обавезује да са вршењем услуге почне одмах по пријему возила у сервис Пружаоца услуга, а најкасније 1 дан за редован сервис и 2 дана за ванредан сервис. Пружалац услуга се обавезује да редован сервис возила која су у сервис примљена до 9.00 часова изврши у току дана.

У случају већег квара Пружалац услуга је обавезан да обавести представника Корисника о врсти квара и потребном времену за отклањање истог.

Пружалац услуга се обавезује да по извршењу услуга Кориснику да гаранцију на рад од \_\_\_\_\_\_\_(*биће уписано из понуде)*месеци од дана извршења услуге, односно\_\_\_\_\_\_(*биће уписано из понуде)* месеци за резервне делове од дана извршења услуге.

Уколико је због неисправног функционисања замењених делова извршена поновна замена делова или њихова битна оправка, гарантни рок почиње да тече поново од поновне замене делова, односно од враћања оправљеног дела.

Члан 8.

По извршеној услузи, представник Корисника оверава радни налог Пружаоца услуга, чиме потврђује да је услуга извршена.Пружалац услуга је у обавези да сваку интервенцију упише у књигу одржавања са техничким описом извршених услуга.

Уколико услуге нису извршене на уговорени начин, односно имају видљиве мане, представник Корисника дужан је да одбије пријем услуга, то констатује у радном налогу и захтева поновно извршење услуга, а Корисник о томе одмах у писаној форми обавести Пружаоца услуга.

Ако се након примопредаје покаже неки недостатак који није видљив, Корисник је дужан да о том недостатку без одлагања обавести Пружаоца услуга и може захтевати поновно извршење услуга, најкасније наредног дана од дана пријема рекламације.

Ако Корисник не добије испуњење у предвиђеном року има право да захтева снижење цене или да раскине уговор.

Члан 9.

Уколико Пружалац услуга у уговореном року не изврши све своје уговорне обавезе обавезан је да за сваки дан закашњења плати Кориснику износ од 2‰ (промила) укупне уговорене вредности из члана 12. овог уговора, с тим да укупан износ уговорене казне не може прећи 5% укупне уговорене вредности.

Право Корисника на наплату уговорне казне не утиче на право Корисника да захтева накнаду штете.

Члан 10.

Овај уговор ступа на снагу од дана потписивања овлашћених лица обе уговорне стране и закључује се на период од дванаест месеци од дана потписивања, или до утрошка финансијских средстава, шта пре наступи.

Утрошком планираних средстава Корисника за предметне услуге по овом уговору из члана 3 ст.2. пре истека рока из става 1. овога члана уговора, овај уговор престаје да важи и пре истека календарског рока, о чему Корисник обавештава Пружаоца услуга.Корисник услуга није у обавези да утроши сва планирана средства из вредности уговора.

Oбавезе које доспевају у наредној буџетској години бити реализоване највише до износа средстава која ће им за ту намену бити одобрена у тој буџетској години***,*** у складу са Уредбом о критеријумима за утврђивање природе расхода и условима и начину прибављања сагласности за закључивање одређених уговора који, због природе расхода, захтевају плаћање у више година ("Сл. гласник РС", бр. 21/2014).

Члан 11.

Уговорне стране су сагласне да Наручилац може након закључења уговора о јавној набавци без спровођења поступка јавне набавке повећати обим предмета набавке, с тим да се вредност уговора може повећати максимално до 10% од укупне вредности првобитно закљученог уговора.

У случају измене броја и структуре врсте возила Корисника у току трајања овог уговора, одржавање тих возила ће се регулисати анексом овог уговора.

Члан 12.

Свака уговорна страна може отказати уговор са отказним роком од 30 дана од дана достављања писменог обавештења о отказу.

Корисник има право да једнострано раскине уговор у свако доба и без отказног рока, ако Пружалац услуга не извршава обавезе на уговорени начин и у уговореним роковима, уз накнаду штете, о чему ће писмено обавестити Пружаоца услуга.

Члан 13.

На све што није предвиђено овим уговором примењиваће се одредбе закона којим се регулишу облигациони односи и други прописи који регулишу ову област.

Члан 14.

Уговорне стране ће све настале спорове решавати споразумно, у супротном надлежан је Привредни суд у Зајечару.

Члан 15.

Овај уговор сачињен је у 4 (четири) истоветна примерка од којих свака уговорна страна задржава по 2 ( два) примерка.

за КОРИСНИКА за ПРУЖАОЦА УСЛУГЕ

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_